Os Países Catalans (en catalán Països Catalans y a sobén abreviatos PPCC) son os territorios en os que os suyos habitants parlan o catalán, u os territorios que fan parte d'unidatz cheohistoricas de predominio lingüistico catalán. En termins chenerals, os Países Catalans abarcan a zona oriental d'a Peninsula Iberica, entre os Pireneus y o río Segura a lo sud, y a zona más amanata a lo canto norte d'os Pireneus, dica o Estany de Salses y a Sierra d'as Corberas, a lo norte, l'archipielago d'as Balears (que encluye a las Pitiusas y a Cabrera), as islas Columbretz, a isla de Tabarca, y a ciudat sarda de l'Alguer.